open-index/open-wikipedia-markdown huggingface dataset:
Bruno Alves

**Bruno Eduardo Regufe Alves** (født 27. november 1981) er en portugisisk fotballspiller som spiller for den greske klubben Apollon Smyrnis FC.

Alves er kjent for sin styrke og for sine tøffe taklinger. Hans yngre bror er AEK Athen-spilleren Geraldo. Han er av brasiliansk opphav.

## Klubbkarriere
Etter tre lån i Farense, Vitória Guimarães og den greske klubben AEK Athen, returnerte Alves til Porto til 2005–2006-sesongen og skrev ny kontrakt ut 2010. Der kjempet han om en plass på midtstopperplassen mot Ricardo Costa og João Paulo. Han fikk syv kamper i gullsesongen, og i tapet mot Benfica fikk han sitt første røde kort for klubben etter å ha taklet Nuno Gomes.

Da Jesualdo Ferreira ble manager i Porto i 2006, signaliserte dette vendepunktet i Alves' karriere. Han fikk mange kamper og dannet et bunnsolid midtstopperpar med den brasilianske landslagsspilleren Pepe. Han spilte en imponerende sesong og var en av grunnene til at Porto vant sitt andre portugisiske mesterskap på rad.

## Landslagskarriere
Alves fikk sin landslagsdebut av Luiz Felipe Scolari i juni 2007 mot , en kamp som endte 1-1. Han fikk sitt første mesterskap ved Fotball-EM 2008 i Østerrike og Sveits, og fikk spille kampen mot , en kamp  tapte 2-0.
Etter EM spilte han de fleste kampene i kvalifiseringen til fotball-VM 2010, og ligger an til å bli tatt ut til mesterskapet. Hans første landslagsmål kom i kvalifiseringskampen mot , en kamp som til slutt endte 2-0.

Han ble tatt ut i s EM-tropp til EM i Frankrike 2016 der Portugal vant.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

## Meritter
### Klubb
* **[[Futebol Clube do Porto|Porto]]**:
** Liga Sagres: 2005–06, 2006–07, 2007–08, 2008–09
** Taça de Portugal: 2005–06, 2008–09
** Supertaça Cândido de Oliveira: 2006, 2009

### Indviduelt
* Taça de Portugal: Beste spiller 2008–09
* **Årets spiller i Portugal**: 2009

## Klubbstatistikk

## Referanser


## Eksterne lenker
* 

*  Profil hos FootballZZ.com også tilgjengelig på Portugisisk, Fransk, Spansk og Brasiliansk.
*  Profil på ForaDeJogo også tilgjengelig på Portugisisk.
*  Profil  på PortuGOAL.net
*  Profil på SoccerNet.ESPN.go.com
Det norske sjømannskor

**Det norske sjømannskor** er et norsk mannskor som ble stiftet 19. november 1959.
Korets formål er å representere sjømannstanden generelt og ivareta sjøens sanger i videre betydning.

Gjennom «Vi går ombord»-programmene med Erik Bye i radio og på TV, «Skomvær-aksjonen», «Neptuniader» og en lang rekke «strandhugg» rundt omkring i landet, ble Sjømannskoret kjent og kjært blant det store publikum.
Koret har omtrent femti medlemmer og opptrer fortsatt mange ganger hvert år.

Koret er særlig kjent for sangen «Skomværvalsen», og har gitt ut flere LP-er og CD-er. Siste CD, *Storm og Stille* ble utgitt i 2009.

Dirigent er Jarle Flemvåg.

## Tidligere dirigenter
*Dag Kristoffersen
*Øystein Fevang
*Eli Helene Skogholm

## Eksterne lenker
* hjemmeside
Det paralympiske symbol

**Det paralympiske symbol** er det offisielle emblemet for de paralympiske leker. 

Det paralympiske symbol består av tre «agito», i fargene rød, blå og grønn, de tre fargene som er oftest representert i nasjonalflagg verden rundt.

En agito (lat. *sette i bevegelse*) er et symbol på bevegelse, formet som en asymmetrisk halvmåne. Det paralympiske symbol ble skapt av Scholz & Friends og godkjent i april 2003.

Det nåværende paralympiske symbol ble først brukt i publikasjoner og andre produkter i 2003. På grunn av begrenset tid før de paralympiske leker i 2004 i Athen, ble det da nye symbolet ikke brukt av deltagende delegasjoner under lekene. Flagget som ble gitt til Beijing under avslutningsseremonien i Athen 2004, hadde forøvrig det nye symbolet. Symbolet ble først brukt i et paralympisk emblem, under de paralympiske vinterlekene i Torino i 2006.

## Tidligere symboler

 
Det forrige paralympiske symbolet var basert på den tradisjonelle, koreanske, dekorative komponenten kalt «tae-geuk», som består av en halvdel av «taijitu», symbolet for yin og yang:

Det første paralympiske symbol brukte fem tae-geuk arrangert lignende som de olympiske ringene og ble introdusert ved de paralympiske lekene i Seoul i 1988. Fargene var de samme som i de olympiske ringene: blå, svart, rød, gul og grønn.

I 1991 endret Den internasjonale paralympiske komité (IPC) symbolet, etter forespørsel fra Den internasjonale olympiske komité (IOC). Symbolet ble vurdert å være for lik de olympiske ringer, av markedsavdelingen til IOC.

Det paralympiske symbol ble endret til en versjon med tre tae-guek. Dette var ikke i bruk før etter de paralympiske leker i Lillehammer i 1994, siden Lillehammer paralympiske komite allerede hadde startet markedsføringen for de paralympiske lekene, som var basert på symbolet med fem tae-geuk. De siste paralympiske leker som brukte symbolet med tre tae-geuk, var de paralympiske leker i Athen i 2004.

## Se også
*De olympiske ringene

## Referanser


## Eksterne lenker
* Offisiell side for den paralympiske bevegelsen (engelsk)
Allround-NM på skøyter 1990

**Allround-NM på skøyter 1990** ble avholdt 26., 27. og 28. januar 1990 i Verdal på Verdal stadion.Teknisk arrangør var Verdal Idrettslag.

Norgesmestere ble Heidi Skjeggestad, IF Fram for damene og Geir Karlstad, Lillestrøm SK for herrene.

Dette mesterskapet var det første frittstående allround-mesterskapet som var felles for menn og kvinner i Norge. De tre foregående år (sesongene 1986/87, 1987/88 og 1988/89) ble allround-NM på skøyter arrangert som en del av NM-uka på skøyter sammen med sprint-NM og stafett-NM på skøyter. Før NM-uka på skøyter var disse mesterskapene i allround for seniorer (damer og herrer) avholdt hver for seg.

## Sammenlagt damer

## Sammenlagt herrer

## Eksterne lenker
* 
*
Kråkerøy ungdomsskole

**Kråkerøy ungdomsskole** er en offentlig ungdomsskole i Fredrikstad, Viken. Skolen ligger 50m i fra Kråkerøy kunstgressbane, og ligger ved siden av Kråkerøy Trial klubb og Blomsterøyhallen.

Kråkerøy ungdomsskole er en skole med om lag 375 elever, hvor studentene vanligvis/oftest kommer fra barneskolene plassert like rundt (Rød-,Lunde- og Rødsmyra barneskole).

17. november 1959 vedtok skolestyret at det skulle innføres 9-årig obligatorisk enhetsskole så snart de nødvendige skolebygg var reist. Kretsskolene skulle bygges ut for de første 6 årene av grunnskolen. Undervisningen for 7. til 9. skoleår skulle samles i en linjedelt ungdomsskole, slik de statlige myndigheter hadde bestemt. De nødvendige bygg til ungdomsskolen for hele Kråkerøy skulle reises på Enhus ved idrettsplassen.

Dette skolestyrevedtaket gikk også igjennom i kommunestyret og ble godkjent av skoledirektør og departement.

Det ble et omfattende arbeid med å forberede overgangen til 9-årig skole, forteller daværende skoleinspektør, senere skolesjef Sigurd Malnes, som sto i spissen for dette. Læreplaner og timefordelingsplaner i folkeskolen måtte legges om så alt kunne klaffe til ungdomsskolen var ferdigbygd og 9-årig skole kunne innføres. Plannemnder og byggenemnder ble valgt, og arkitektene Arthur og Ernst Brynhildsen fikk oppdraget å tegne ungdomsskolen

Skolen stod ferdig til skolestart høsten 1964. Rektor er Tore André Johansen.

## Referanser


## Eksterne lenker
*
São Vicente (Madeira)

**São Vicente** er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen og på ei elv (Ribeira de São Vicente) som renner ut i havet her. 

## Kommunen

Kommunen São Vicente ligger sentralt på nordsida av øya. Arealet er ca. 79 kvadratkilometer og folketallet  (i 2011). De viktigste næringsveiene er jordbruk og fiske.

Et stykke opp langs São Vicente-elva er inngangen til et kilometerlangt system av underjordiske grotter (*Grutas de São Vicente*) som er åpent for gaida turer. Like ved ligger kirka *Nossa Senhora de Fátima* fra 1953.

## Byen
Byen São Vicente ligger ned mot nordkysten av Madeira, der kystriksvegen møter tverrvegen over til Ribeira Brava og Funchal.

Ved havet ligger kapellet *Capela São Roque* fra 1692, som er hogd ut av stein.

Gamlebyen, som ligger noen hundre meter opp i dalen, er av Madeiras mest velholdte med trange brosteinsbelagte gater og ei barokk-kirke fra 1600-tallet.

## Kirkesogn

Kommunen består av tre kirkesogn: Boa Ventura, Ponta Delgada og São Vicente (byen).

## Referanser
Jarle Flemvåg

**Jarle Flemvåg** (født 26. august 1971 på Gjøvik) er en norsk sanger og kordirigent. Han er utdannet ved Norges musikkhøgskole. 

Flemvåg har siden 2005 vært dirigent i Det norske sjømannskor. Koret har gitt ut CD-en *Storm og stille*, og Flemvåg medvirket som produsent og dirigent.

I 2007 gav han ut boka «Korsang for alle», en innføringsbok i korsang.

I oktober 2010 ble Flemvåg ansatt som daglig leder i Kirsten Flagstad Festivalen

## Bibliografi
* *Korsang for alle* (med CD) – (2007 – ISBN 978-82-7093-566-6 – Norsk Musikforlag AS)

## Referanser


## Eksterne lenker
*
AKP&D Message and Media

**AKP&D Message and Media** er et amerikansk selskap som jobber innen politisk rådgiving og mediarådgiving for representanter for Det demokratiske parti og relaterte saker. Det ble startet i 1985 av David Axelrod under navnet Axelrod and Associates, og er navngitt er dets fire originale partnere: David Axelrod, John Kupper, David Plouffe og John Del Cecato. Alle fire var medlemmer av Barack Obamas presidentvalgkamp; Plouffe jobbet som valgkampsjef, Axelrod som seniorstrateg og  Del Cecato som mediarådgiver. Axelrod, som er en venn av Obama, sluttet i AKP&D for å jobbe som seniorrådgiver for presidenten i Obama-administrasjonen, og solgte firmaet til Kupper, Del Cecato og Larry Grisolano.

## Notable klienter
*Paul M. Simon under Demokratenes primærvalg til presidentvalget i 1988.
*John Edwards under Demokratenes primærvalg til presidentvalget i 2004.
*Barack Obama under Demokratenes primærvalg til presidentvalget i 2008.
*Francisco de Narváez og Propuesta Republicana under valget i Argentina 2009.
*Julia Timosjenko under Presidentvalget i Ukraina 2010

## Referanser


## Eksterne lenker
* AKP&Ds nettsider
Min kamp. Andre bok

***Min kamp. Andre bok*** er andre bind i Karl Ove Knausgårds selvbiografiske romansyklus *[[Min kamp (roman av Knausgård)|Min kamp]]*, en serie på i alt seks bøker, utgitt av Forlaget Oktober i 2009.

Boken og serien er blitt betegnet som en uvanlig stor «litterær satsing» skrevet med «kraft og oppriktighet». I seksbindsverket gir forfatteren detaljerte, nærgående og «brutalt ærlige beskrivelser av en rekke konkrete episoder og personer fra sin egen fortid og nåtid. Det har fått svært stor oppmerksomhet i mediene, blitt en stor salgssuksess og er oversatt til flere språk.

*Min kamp. Andre bok* tar for seg Knausgårds samliv med Linda Boström og hverdagen som småbarnspappa, først i Stockholm, så i Malmö. Knausgård hadde et uttalt mål om å skrive fem sider *Min kamp* per dag. Denne formen for akkordarbeid gir et autentisk preg over de biografiske passasjene. Skriveprosessen av *Min kamp* kommer inn som en del av handlingen i *Min kamp. Andre bok*, og det glir over i en metaroman mot slutten.
## Se også
* *[[Min kamp (roman av Knausgård)|Min kamp]]*, omtale av hele romanserien

## Referanser
PM (avis)

***PM*** var en dagsavis som ble gitt ut i New York City av Ralph Ingersoll fra juni 1940 til juni 1948, som holdt til på venstresiden i politikken. På grunn av radikale journalister – noen medlemmer av USAs kommunistiske parti (CPUSA) – ble avisen beskyldt for å være kommunistdominert, sjøl om den ved flere anledninger tok avstand fra kommunistisk politikk og kranglet med CPUSAs avis *[[Daily Worker]]* på lederplass.

*PM* hadde i gjennomsnitt et opplag på 165&nbsp;000, men måtte selge 225&nbsp;000 for å balansere budsjettet.

Flere kjente tegneserieskapere tegnet for avisen, som Crockett Johnson, Walt Kelly og Dr. Seuss.

## Kilder
*Roger Starr: PM: New York's Highbrow Tabloid 
*Philip Nel: About the Newspaper PM
1. divisjon fotball for kvinner 2010

**1. divisjon fotball for kvinner 2010** var dette årets sesong av den nest øverste divisjonen i fotball for kvinner. Divisjonen bestod av én landsdekkende avdeling med tolv lag. Det var andre gang det var tolv lag i den nest øverste divisjonen. Sandviken vant 1. divisjon med ny poengrekord, og Medkila rykket også opp. Orkla og Alta endte på de to nedrykksplassene.

Etter avsluttet fjorårssesong rykket Haugar og Gjøvik ned. Imidlertid måtte Larvik trekke laget sitt, og dermed ble Haugar tilbudt den ledige plassen i 1. divisjon. Fra 2. divisjon rykket Vålerenga og Sola opp. Sola har ikke tidligere vært i den nest øverste divisjonen siden den ble samlet, mens Vålerenga rykket ned fra 1. divisjon i 2003-sesongen. 

Sandviken og Fortuna Ålesund rykket ned fra Toppserien 2009. Begge lagene rykket opp fra 1. divisjon 2008. Det var Sandvikens femte opp- og nedrykk, mens det var Fortunas første.

Sandviken rykket opp den 2. oktober med 3–2-seier over Voss, med tre kamper igjen av sesongen. Med fire uavgjorte kamper var det imidlertid ikke like overbevisende som i 2008. Medkila, Fortuna og nyopprykkete Vålerenga kjempet om den siste plassen i Toppserien 2011; i 21. runde igjen slo Vålerenga Fortuna 2–0 hjemme, og dermed ble siste kamp mellom Medkila og Vålerenga direkte avgjørende. Medkila klarte seg med uavgjort, og vant 2–1 foran 650 tilskuere. Tidligere landslagsspiller Stine Frantzen scoret det første målet. Vålerenga gjorde likevel sin beste sesong gjennom tidene; som i fjor var et nyopprykket lag med i kampen om Toppserieplass helt til slutt.

Orkla og Alta tok de to siste plassene, noe som var klart før sesongens siste runde. Alta, som ble nummer tre i fjor, begynte sesongen med 11 kamper uten seier; tross bare tre tap i siste halvdel av sesongen ble laget sist. Imidlertid har Donn i Toppserien gått konkurs, slik at det blir en ledig plass nedover i seriesystemet, og Orkla trolig overlever. 

Lagene som deltok i 1. divisjon var:
  
Av de tolv lagene har Fart, Fortuna Ålesund, Grand Bodø, Haugar, Medkila og Sandviken vært i Toppserien tidligere. Haugar, Sandviken og Grand Bodø har vært Toppserien mer enn en sesong.

## Tabell


●
Alta
●
Medkila
●
Grand Bodø
●
Orkla
●
Fortuna Ålesund
●
Voss
●
Sandviken
●
Haugar
●
Sola
●
Fart
●
Gjøvik
●
Vålerenga
●
Manglerud/Star


* Lag i grønn bakgrunn ligger på opprykksplass til Toppserien 2011
* Lag i rosa bakgrunn ligger på nedrykkplass til 2. divisjon 2011
* Lag med (N) rykket ned fra Toppserien 2009
* Lag med (O) rykket opp fra 2. divisjon 2009.

## Referanser
Wolfgang Frankenstein

**Wolfgang Frankenstein** (født 5. mai 1918 i Berlin, død 7. mars 2010 i Berlin) var en tysk maler, grafiker og høyskoleprofessor. 

## Liv
Etter kveldsskolekurs i tegning ved Kunstgewerbeschule Berlin-Charlottenburg fra 1933 til 1937 under Max Kaus var Frankenstein inntil 1939 volontør i bruksgrafikk. Siden han etter Nürnberglovene var halvjøde fikk han studieforbud fra 1939 og ble innkalt til krigstjeneste. I 1941 fikk han fortsette sitt studium ved kunsthøyskolen i Charlottenburg, men fikk fra 1943 endelig studieforbud samt forbud mot å drive med kunst.

## Referanser
The Villager

***The Villager*** er en amerikansk ukeavis som tar for seg Lower Manhattan. Den ble etablert i 1933 av Walter og Isabel Bryan. Den ble kåret til delstatens beste ukeavis i 2001, 2003 og 2004 av New York Press Associations «Better Newspaper Contest». I 2010 fikk den prisen for beste dekning av miljøet.

I sin liste «123 grunner til at vi elsker New York City akkurat nå» satte magasinet *[[New York (magasin)|New York]]* avisa *[[The New York Times]]* på 51.-plass, og skrev «fordi vår lokalavis fortsatt er den beste i verden», og på plass 52 «...etter *The Villager*».

Redaktør er Lincoln Anderson.

## Kilder
*Eric V. Copage (24. oktober 1999): New Owner For a Pair Of Papers. *[[The New York Times]]*
*New York dubs Villager ‘greatest paper in world’

## Eksterne lenker
* The Villager
William G. Lennox

**William Gordon Lennox** (født 1884, død 1960) var en amerikansk nevrolog som ble en pioner innen bruk av elektroencefalografi (EEG) til diagnostisering av epilepsi.

## Referanser
Lavon-affæren

**Lavon-affæren** (også kjent som *Operation Susannah*) var benevnelsen på en rekke bombeattentater som den israelske militæretterretningen iverksatte mot amerikanske og britiske mål i Egypt sommeren 1954. Planen til israelerne var å lede mistanken mot ulike grupper i Egypt (blant annet Det muslimske brorskap), slik at dette igjen skulle skape et fiendtlig forhold mellom Egypt og USA. Bakgrunnen var at Egypt og USA hadde startet en tilnærmelsespolitikk på begynnelsen av 1950-årene. En annen årsak var å få forpurret en avtale om tilbaketrekning av britiske styrker fra Suezkanalsonen. 

Ansvaret for den feilslåtte aksjonen ble lagt på den israelske forsvarsministeren Pinhas Lavon (derav navnet). Selve bombeattentatene ble utført av egyptiske jøder under oppdrag av israelsk etterretning. En av planleggerne bak var den israelske etterretningssjefen Binyamin Gibli. 

;Konsekvenser
Både forsvarsminister Lavon og Gibli ble tvunget til fratre sine stillinger på grunn av skandalen. Hendelsen skapte et politisk etterspill i Israel som skulle strekke seg inn 1960-årene. David Ben-Gurion trakk seg i 1963 fra alle poster i det israelske arbeiderpartiet som følge av uenigheter knyttet rundt Lavon-affæren. 

Hendelsen avdekket for det første en bitter kompetansestrid innen det israelske forsvarsdepartement mellom på den ene side den nyutnevnte forsvarsminister Lavon og departementets militære og sivile eksperter. Blant de sistnevnte var daværende departementsråd Shimon Peres. Lavon ble gjort til syndebukk og måtte gå av. Men striden fortsatte og førte til regjeringskrise, til at Lavon fikk en slags oppreisning og til at arbeiderpartiet sprakk ved at dets store forgrunnsskikkelse David Ben
Gurion brøt ut og dannet sitt eget parti.

Hendelsen bidro også til å skade landets forhold til USA og Storbritannia i en periode. Den førte også til at jøder i Egypt ble ytterligere mistenkeliggjort i en allerede spent situasjon.

Lavon-afferen er ansett som en av de største etterretningskandalene i Israels historie.

## Se også
*Liste over kriger Israel har deltatt i

## Referanser
Tír na nÓg

**Tír na nÓg** (gammelirsk *Tír inna n-Óc*; betyr tilnærmet «Ungdommens land») er den mest kjente av de mytiske verdener (engelsk *Otherworlds*) i irsk mytologi.

## Mytisk lykkeland
Denne verden er kanskje best kjent fra fortellingen om Oisín, en av de få dødelige som levde der, og som etter sigende ble ført dit av Niamh med det gylne håret, datter av Manannan. Det var her hvor Tuatha de Danaan bosatte seg etter at de forlot Irlands overflate, og stedet ble besøkt av flere av Irlands største helter. Tír na nÓg tilsvarer andre mytiske irske verdener som Mag Mell («Gledens slette») og Ablach («Avalon»). Tír na nÓg tilsvarte lykkeland i andre mytologier, som eksempelvis Elysion i gresk mytologi og Valhall i norrøn mytologi.

Tír na nÓg ble betraktet som et sted hinsides yttergrensene på alle kart, lokalisert som en øy land unna i vest et sted. Man kunne bare reise dit enten ved en besværlig sjøreise eller ved en innbydelse fra en av dem som bodde der. Øya ble besøkt av ulike irske helter og munker i henhold til ulike litterære sjangrer, eventyrfortellinger (*echtrae*) og sjøreisefortellinger, som var populære i middelalderen. Denne mytiske verden var et sted hvor sykdom og død ikke fantes. Det var et sted hvor man ikke ble eldre eller tapte sin skjønnhet. I dette lykkelandet var det musikk, kraft, liv og alle lystbetonte gleder samlet på et sted. Her var det evig ungdom og lykken tok aldri slutt. Ingen trengte å spise eller drikke for å leve.

## Oisín og Niamh
Tír na nÓg spiller en betydelig rolle i fortellingen om Oisín og Niamh. For å komme til Tír na nÓg trenger eventyreren en veileder eller en fører. I Oisíns tilfelle spiller Niamh denne rollen. De reiser sammen på en magisk hest som kan galoppere på havets overflate til de kommer til Det velsignede riket og helten tilbringer en del tid der. Til sist lengter han hjem og han blir forskrekket av å høre at det har gått tre hundre år i den tiden han var på Tír na nÓg med Niamh. For ham syntes det som om det var bare gått ett år. Han reiser hjem på Niamhs magiske hest, men hun advarer ham om ikke å trå på eller berøre bakken for vekten av de tre hundre årene vil øyeblikkelig falle på ham. Mens Oisín hjelper to menn med å flytte en stein faller han ulykksalig av hesten og blir tre hundre år eldre på et øyeblikk.

Historien om Oisín har elementer som også finnes i andre fortellinger, også så langt borte som i Japan med fortellingen om Urashima Tarō.

## Referanser



## Litteratur
* MacKillop, James (1998): *Dictionary of Celtic Mythology*, Oxford. ISBN 0198609671
* Yeats, W. B.: *Fairy and Folk Tales of the Irish Peasantry*, in *A Treasury of Irish Myth, Legend, and Folklore*, ISBN 9780517489048
Charlotte Dravet

**Charlotte Dravet** (født 14 juli 1936) er en fransk psykiater og epileptolog.

Etter eksamen ved Aix-Marseille-universitetet, utdannet Dravet seg i pediatri i Marseille fra 1962 til 1965. I sin medisinske doktorgrad i 1965, under veiledning av Henri Gastaut, studerte hun epilepsi som senere fikk navnet Lennox-Gastaut syndrom. I 1971 ble hun sertifisert som psykiater. Dravet arbeidet med Joseph Roger, Michelle Bureau og Pierre Genton i Saint-Paul i Marseille.

Dravets interesser var rettet mot den avgrensning av epileptiske syndromer i barndommen epilepsi, de psykologiske konsekvensene av epilepsi, progressive myoklonus epilepsi og deres genetikk, den medfødte misdannelser av barn av epileptiske kvinner og relaterte studier. Hennes viktigste bidrag var i myoclonia epilepsi med vekt på godartede og alvorlige myoklonia epilepsi hos spedbarn. Det senere, Dravet syndrom, er nå anerkjent som en av de mest ondartede syndromer i denne alderen og er mye studert av andre forfattere og klinikere samt genetikere.

Charlotte Dravet har vært president i den franske League Against Epilepsy og et medlem av kommisjonen Klassifisering av Epilepsies av ILAE. Hun er også en ambassadør for epilepsi. Hun har deltatt i en rekke kongresser, foredrag og er forfatter av en rekke publiserte arbeider. Nå pensjonert, fortsetter hun å arbeide i Frankrike og Italia for å bedre omsorgen for mennesker med epilepsi.

## Referanser
Epileptologi

**Epileptologi**, er læren om epilepsi i dens forskjellige former. Dette er en disiplin innen nevrologi. En lege som har spesialisert seg på epileptologi kalles **epileptolog**.

Et av de største navnene innen epileptologi er den franske nevrologen Henri Gastaut.
Hurtigløp på skøyter under Vinter-OL 1992 – 5000 meter herrer

**5 000 meter herrer** var en øvelse i hurtigløp på skøyter under Vinter-OL 1992 og ble avholdt på Stade de Patinage Olympique i Albertville, Frankrike den 13. februar 1992. Løpet ble gått utendørs i motsetning til innendørsbanen i Calgary fire år tidligere.

36 utøvere fra 20 nasjoner deltok på distansen.

## Medaljevinnere


Fil:Geir Karlstad (NOR).JPG|Geir Karlstad.
Fil:Falko Zandstra skating.JPG|Falko Zandstra.
Fil:Leo Visser 1988.jpg|Leo Visser i januar 1988.


## Rekorder
Dette var gjeldende verdens og olympisk rekord før Vinter-OL i 1992.:

Det ble ikke satt noen ny olympisk rekord under konkurransen.

## Resultater

## Referanser


## Eksterne lenker
* 
*   Offisiell olympisk rapport
*  Albertville 1992 5000m men - Olympic Speed Skating på Olympic.org
*  Speed Skating at the 1992 Albertville Winter Games: Men's 5,000 metres  på Sports-reference.com/olympics
*  Results of the 1992 Olympic Winter Games 5000 metres Men.
*  Distance result: Olympic Winter Games 1992 · Men · 5.000 Meter - Resultater på SpeedSkatingNews.info
*  Results Olympic Games 1991/1992 Men - 5000m : 13 Feb 1992 - Albertville på www.ISU.html.infostradasports.com
*  Speed Skating - 1992 Olympic Games - Results Men's 5000 m - 13th February på The-Sports.org
*  
;Videoer på YouTube.com
*  med 1t 16min 10sek
*  med 13min 07sek
*  med 1t 16min 00sek
*  med 13min 05sek
Héctor Baldassi

**Héctor Walter Baldassi** (født 5. januar 1966 i Río Ceballos, Córdoba) er en argentinsk fotballdommer. Han kalles ofte *La Coneja* («hunnkanin» på spansk). Han dømte for første gang i den argentinske eliteserien (Primera División de Argentina) i 1998, og bare to år senere debuterte han på internasjonalt nivå. 

Baldassi har dømt flere klubbkamper i CONMEBOL inkludert finalen i Copa Libertadores 2008, og deltatt i flere internasjonale turneringer inkludert Copa América 2004 og sommer-OL 2008 i Beijing. Han ble også ropt opp til U-20 VM i fotball 2007, men fikk ikke dømme fordi en av hans assistentdommere ikke hadde bestått den medisinske testen. 

Baldassi er forhåndsvalgt som dommer i fotball-VM 2010 i Sør-Afrika.

## Kamper i VM som hoveddommer

### 2010

*   &ndash;   (gruppespill)
*   &ndash;   (gruppespill)
*   &ndash;   (gruppespill)
*   &ndash;   (åttedelsfinale)

## Referanser


## Eksterne lenker
*  Profil på worldreferee.com
I’m Gonna Knock on Your Door

**«I'm Gonna Knock on Your Door»** er en amerikansk sang med melodi og tekst av Aaron Schroeder og Sid Wayne. Den ble opprinnelig spilt inn av The Isley Brothers og utgitt på singlen RCA Victor 47-7537 i 1959. Den ble en hit for tenåringsskuespilleren Eddie Hodges med orkester dirigert av Archie Bleyer på singlen Cadence 1597 i 1961. Bleyer var også produsent.

## Coverversjoner
*En coverversjon ble spilt inn av Billy «Crash» Craddock på albumet *Two Sides of 'Crash*' (ABC Music 777) i  1972. 
* En coverversjon med Little Jimmy Osmond på singlen MGM 2006&nbsp;389 i 1974.
* I Sverige eksisterer tre tekstversjoner:
*«Mina kärleksbrev dom vill jag ha igen» er skrevet av Åke Gerhard. Lill Babs har spilt inn sangen. Den ble utgitt på singlen Karusell KFF&nbsp;357 og EP-platen Karusell KSEP&nbsp;3240 i 1961.
*«Min lägenhet den vill jag ha igen» er skrevet av Einar Svensson. Thorleifs har spilt inn sangen. Den ble utgitt den på LP-platen *En dag i juni* (Platonium Skivor PALPP&nbsp;3018) i 1974.
*«Två ska man va» er skrevet av Christer Lundh. Lotta Engberg har spilt inn sangen. Den ble utgitt på LP-platen *100 %* (Big Bag Music AB BBALP&nbsp;107) i 1988.

## Norsk versjon
Arve Sigvaldsen og Eivind Torp har skrevet en norsk tekst. På norsk bærer den tittelen «Bank på min dør». 

### Innspillinger
*Anne Mette Torp. Utgitt på singlen Talent TS&nbsp;010 i 1973 og på LP-platen *Abra-ka-dabra* (Talent).

## Trivia
Sangen ble anvendt av Røde Kors i en TV-kampanje i Australia i 1980-årene. Den hadde vært en nummer én-hit for Hodges der.

## Listeplasseringer

## Referanser


## Eksterne lenker
*
Hurtigløp på skøyter under Vinter-OL 1992 – 500 meter herrer

**500 meter herrer** var en øvelse i hurtigløp på skøyter under Vinter-OL 1992 og ble avholdt på Stade de Patinage Olympique i Albertville, Frankrike den 15. februar 1992. Løpet ble gått utendørs i motsetning til innendørsbanen i Calgary fire år tidligere.

43 utøvere fra 17 nasjoner deltok på distansen.

## Medaljevinnere

## Rekorder
Dette var de gjeldende verdens- og olympiske rekorder før Vinter-OL 1994:

Det ble ikke satt noen ny olympisk rekord i øvelsen.

## Resultater

## Referanser


## Eksterne lenker
* 
* Offisiell olympisk rapport
* Speed Skating at the 1992 Albertville Winter Games: Men's 500 metres  på Sports-reference.com/olympics
*  Distance result: Olympic Winter Games 1992 · Men · 500 Meter på SpeedSkatingNews.info
*   Results of the 1992 Olympic Winter Games 500 meters Men.
*  Results Olympic Games 1991/92 Men - 500m : 15 Feb 1992 - Albertville på http.ISU.html.infostradasports.com
*  Speed Skating 1992 Olympic Games Results - Men's 500 metres - 15th February på The-Sports.org
*
Peter O’Leary (fotballdommer)

**Peter O'Leary** (født 1972) er en newzealandsk fotballdommer som nå bor og jobber i Hamilton. Han dømmer i den australske A-League og i New Zealand Football Championship, og ved siden av dette jobber han som skolelærer. 

## Karriere
O'Leary begynte å dømme i 1994. Han har dømt i mange OFC-turneringer siden han ble FIFA-dommer i 2003, og en hans fremste opptreden var i Oseaniamesterskapet i fotball 2004 og Oceania Club Championship 2006. 

I 2007 ble han valgt ut til å dømme i U-20 VM 2007 i Canada. Han dømte kampen mellom  og  i gruppe F på Royal Athletic Park i Victoria, Britisk Columbia den 1. juli.  Deretter dømte han en kamp i gruppe B mellom  og  på Swangard Stadium i Burnaby den 4. juli. Som en gjest av den engelske toppdommeren Steve Bennett i Premier League-oppgjøret mellom Aston Villa og Sunderland AFC, ble O'Leary innkalt fra tribunen til å ta Bennetts rolle på sidelinjen som 4. dommer i andre halvdel av kampen.

O'Leary dømte i VM i fotball for klubblag i Japan, blant annet i oppgjøret om femteplass mellom Adelaide United og Al Ahly. Han var han også dommer i U-20 VM i fotball 2009 i Egypt, hvor han dømte gruppespillkamper mellom Italia og Trinidad og Tobago og mellom Ungarn og De forente arabiske emirater. I fotball-VM for klubblag 2009 i De forente arabiske emirater dømte han én kamp mellom TP Mazembe og Pohang Steelers FC.

O'Leary ble inkludert på den korte listen over dommere som fikk mulighet til å dømme i fotball-VM 2010 i Sør-Afrika sammen med landsmannen Michael Hester.

## Referanser


## Eksterne lenker
* 
* Oversikt over internasjonale kamper hos WorldReferee.com 
* FIFA-profil
Heaven’s Just a Sin Away

**«Heaven's Just a sin Away»** er en amerikansk sang med melodi og tekst av Jerry Gillespie. The Kendalls har spoilt inn sangen. Den ble utgitt på singlen Ovation Records A-110 i 1977. Den var hentet fra albumet med samme navn.

The Kendalls ble tildelt en Grammy Award for Best Country Vocal Performance by a Duo or Group for sin innspilling av sangen.

Sangen ble senere spilt inn på plate av Kelly Willis.

## Norsk versjon
Tor Berglie har skrevet en norsk tekst. På norsk bærer den tittelen «Himmelens porter». Lillian Askeland har spilt inn sangen. Den ble utgitt på LP-platen *Countryjente* (Talent TLS&nbsp;3042) i 1978.

## Listeplassering
«Heaven's Just a Sin Away» var The Kendalls debutsingle på den amerikanske Billboard Hot Country Singles-listen og den første av tre nummer én-sanger på denne listen.

## Referanser
Harald Ånnestad

**Harald Ånnestad** (født 11. april 1960, død 29. august 2016) var konserndirektør i Kongsberg Gruppen. Han startet sin yrkesaktive karriere i AS Kongsberg Våpenfabrikk, hvor hadde flere ledende stillinger. Han ledet forretningsområdet Kongsberg Defence Systems. Ånnestad ble utdannet sivilingeniør ved Norges tekniske høgskole i 1984. 
## Referanser


## Eksterne lenker
* Konserndirektør i Kongsberg Gruppen Kongsberg Gruppen
Haus des Lehrers

**Das Haus des Lehrers** (norsk:*Lærernes hus*) er en bygning ved Alexanderplatz i bydelen Mitte i Berlin. Det befinner seg på Alexanderstrasse 9, frem til juni 2006 var adressen Alexanderplatz 4. Til bygningen hører også den tilgrensende kongresshallen, et toetasjes bygg med en grunnflate på 50 ganger 50 meter. 

## Bygningen
Hovedarkitekt var daværende byarkitekt i Berlin, Hermann Henselmann. Det 54 meter høye huset er en tolv etasjes bygning med en 44 x 15 grunnflate, en typisk løsning i etterkrigstidens skyskraperarkitektur. Det ble bygget med et stålskjett omgitt av en fasade av glass og aluminium. 

En særegenhet ved bygget er den omkransende frisen man ser mellom rundt andre etasje, på folkemunne kalt «Magebind». Denne er inspirert av mexicanske veggbilder og ble laget av Walter Womacka. Frisen, som bærer navnet «Vårt Liv», er syv meter høy, 125 meter lang, forestiller livet slik det angivelig skulle være under den østtyske sosialismen og regnes for å være et viktig kunstverk i europeisk sammenheng. Hele bygningen er fredet. 

## Referanser
Lurt av Karlsen

***Lurt av Karlsen*** (senere kjent som *Kompani Karlsen*) er en norsk humorserie med skjult kamera som gikk på TV 2 i 2010 og på TVNorge i 2012. Serien går ut på at Jan Fredrik Karlsen skulle lure diverse norske kjendiser med skjult kamera. For å få til det brukte han såkalte muldvarper. Muldvarpene er noen som står den som blir lurt nær, og som hjelper til med å lure. Den som blir lurt blir etterpå bedt om å se inn i kamera, og si at de har blitt "lurt av Karlsen". 

Serien er basert på amerikanske *[[Punk'd]]* fra MTV. Det har ellers flere likhetstrekk med humorserien *[[Komplottet]]*, som tidligere gikk på TV3.

13 programmer ble produsert og sendt på TV 2 fordelt på to sesonger i 2010. I 2012 gjenoppstod programmet på TVNorge under navnet *Kompani Karlsen*. Det ble sendt ti episoder. Seertallene ble mye lavere etter at den flyttet til annen kanal og den gikk bare en sesong, før den ble kansellert.

## Episodeliste
### Lurt av Karlsen
;Episode 1
*Petter Solberg – (Rallyfører)
*Mina Hadjian – (Radio og TV-personlighet)
;Episode 2
*Kristin Skogheim – (Komiker)
*Petter Pilgaard – (Paradise Hotel)
;Episode 3
*Marte Stokstad – (Programleder)
*Charter-Svein (Charterfeber)
;Episode 4
*Henriette Steenstrup – (Skuespiller)
*Jannecke Øinæs – (Sanger)
;Episode 5
*Tone Damli Aaberge – (Idol-deltaker)
*Chand Torsvik – (X-Factor-vinner)
;Episode 6
*Tommy Sharif – Gründer
*Mari Maurstad – Skuespiller
;Episode 7
*Bård og Vegard Ylvisåker – Underholdere
*Erik og Kriss – Rapgruppe
;Episode 8
*Høydepunkter

### Kompani Karlsen
;Episode 1 
*Jan Fredrik Karlsen blir lurt av Karpe Diem
;Episode 2
*Jan Thomas – Stylist
*Mira Craig – Sanger
;Episode 3
*Jan Erik Larssen – Programleder
*Mariann Thomassen – Sanger
;Episode 4
*Bjarne Brøndbo – Sanger
*Lasse Kjus – Alpinist
;Episode 5
*Jonas Rønning – Komiker
*Øyvind Sauvik – Rapper
;Episode 6
*Bjørn Helge Riise – Fotballspiller
*Henriette Bruusgaard – Programleder
;Episode 7
* Høydepukter

## Referanser


## Eksterne lenker
*
Ponta do Sol (Madeira)

**Ponta do Sol** er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen.

## Kommunen

Kommunen Ponta do Sol ligger på den sørvestlige delen av øya. Arealet er ca. 186 kvadratkilometer og folketallet  (i 2011).

De viktigste næringsveiene har tradisjonelt vært jordbruk, fiske og handel. Jordsmonnet er svært godt, og i sukkerhandelens tid var dette av de økonomisk viktigste områdene på øya. I dag finner vi øyas største bananplantasjer her.

I de seinere år har også turisme blitt sentralt.

## Byen

Byen Ponta do Sol ligger ved kysten, på en odde med fri utsikt mot vest; derav navnet, som betyr «solpunktet».

Det har vært bosetning på stedet sia 1425, bare få år etter at portugisiske sjøfolk først kom til øya. Ponta do Sol fikk bystatus i 1501.

Byen har ei vakker barokk-kirke, *Nossa Senhora da Luz*, som blant annet har flotte takmalerier med bibelske motiv.

## Kirkesogn

Kommunen består av tre kirkesogn: Canhas, Madalena do Mar og Ponta do Sol (byen).

## Referanser
Southern Nights (sang)

**«Southern Nights»** er en amerikansk sang, skrevet av Allen Toussaint. Den mest berømte innspillingen er med Glen Campbell. Sangen nøt en enorm popularitet både hos country- og poppublikumet, da Campbells versjon ble utgitt på singlen Capitol 4376 i januar 1977. Produsent var Gary Klein for The Entertainment Company. Den var hentet fra albumet med samme navn.

Campbell hadde vært en ledende person innen crossocvermusikken i 1960- og 1970-årene og fortsatte den trenden da han spilte inn «Southern Nights» på plate. Toussaint minnes at han besøkte slektninger i Louisianas «backwoods» da han skrev sangen. Ofte, mens han lyttet til historier fra sine eldre slektninger, så han opp mot den klare stjernefylte himmelen nattetid.

Campbell lyttet til Toussaints innspilling av sangen og identifiserte seg med teksten, som påminnet ham om hans dager som ungdom på en farm i Arkansas: *«Min pappa fortalte meg da jeg var et barn. Du har den beste tiden i livet ditt og du vet ikke en gang om det. Sikkert nok hadde han rett».

Etter noe modifisering av teksten spilte Campbell sangen inn på plate.

== Norsk versjon ==
[[Gunnar Jørstad]] har skrevet en norsk tekst. På norsk bærer den tittelen «Lørdag kveld».

=== Innspilling ===
*[[Septimus]]. Utgitt på LP-platen *Septimusikk 2'' (Talent TLS&nbsp;3019) i 1979.

## Listeplasseringer

## Priser
*«Southern Nights«» ble tildelt gull for salg av én million enheter av The Recording Industri Association of America.
*Den ble nominert til Song of the Year i 1977 av The Country Music Association, men vant ikke.

## Referanser
Den norske Diskontobank

**Den norske Diskontobank** var en bank etablert i 1897 i Kristiania. Selskapet ble stiftet da kommandittaksjeselskapet Arntzen, Schmidt & Co. overtok Jakob E. Dybwads bankierforretning. Einar Sundt, en kommentator og grunnlegger av forretningsbladet Farmand kritiserte valget av direktører og ledelsens manglende kompetanse. I stedet for at publikum gjennomskuet etableringen av Diskontobanken som svindel, ble aksjene solgt til høye overpriser. Etter at selskapet gikk under ble banksjef Arntzen tiltalt og dømt til fengsel på vann og brød i 20 dager.

## Kilder
* Kristianiakrakket 1899 (SSB, med litteraturhenvisninger)
Dalap-Uliga-Darrit

**Dalap-Uliga-Darrit** (**DUD**)er hovedstaden på Marshalløyene. Byen som har fått sitt navn etter de tre befolkede øyene Dalap (eller Delap), Uliga  og Darrit har en befolkning på 23&nbsp;700 (1999). 

Økonimien er basert på fiske og eksport av kopra og cassava  og i de senere årene er turisme blitt en voksende virksomhet. Øyene har stort undeskudd på sin handelsbalanse, men mottar bistand fra USA.

Regjeringskontorene ligger i Dalap, mens Darrit har grunnskole og videregående skole.
Porto Moniz (Madeira)

**Porto Moniz** er en av de elleve kommunene i den sjølstyrte portugisiske regionen Madeira. Det er også navnet på byen som er administrasjonssenter i kommunen.

## Kommunen
Kommunen Porto Moniz ligger lengst nordvest på øya. Arealet er ca. 83 kvadratkilometer og folketallet  (i 2011). De viktigste næringsveiene er jordbruk og fiske.

I kommunen ligger *Ponta do Tristão*, som er det nordligste punktet på øya Madeira.

## Byen
Byen Porto Moniz ligger ved kysten. Den het opprinnelig *Ponta da Tristão*, etter den nevnte odden. Dagens navn fikk den i 1577 etter Francisco Moniz, som var byens overhode fra 1533.

Byen har ei god, naturlig havn, og fra utpå 1800-tallet var den et viktig utgangspunkt for hvalfangst.

I byen finnes et naturvitenskapelig informasjons- og forskningssenter som særlig fokuserer på Madeiras laurbærskoger, som står på verdensarvlista til Unesco.

Ved havna finnes flere havvannsbasseng som er forma naturlig i det vulkanske fjellet. Byen er et mye brukt feriemål for Madeiras lokalbefolkning.

## Kirkesogn
Kommunen består av fire kirkesogn: Achadas da Cruz, Ribeira da Janela, Seixal og Porto Moniz (byen).

## Referanser


## Eksterne lenker
*
Haus des Reisens

**Haus des Reisens** er en bygning på Alexanderplatz i bydelen Mitte i Berlin. Den befinner seg på Alexanderstraße&nbsp;7, til juni 2006 var adressen *Alexanderplatz&nbsp;5*.

Det 17 etasjer og 65 meter høye huset ble bygget mellom 1969 og 1971 som en del av den sosialistiske ombyggingen av området der det revne Minolhaus stod før. Utkastet var laget av Roland Korn, Johannes Briske og Roland Steiger. Innredningen ble utført av Hans Erich Bogatzky. Frem til murens fall lå hoveddireksjonen til «Reisebüro der Deutschen Demokratischen Republik» og Interflugs kontorer der.
Hunderot

**Hunderot** *(Ballota nigra)*  tilhører leppeblomstfamilien. Planten har sannsynligvis kommet til Norge i middelalderen, muligens med munker fra utlandet som tok den med for medisinsk bruk. Hunderot finnes i Oslo, Moss og Stavern.

## Eksterne lenker
* 

* Nettstedet Norsk Naturarv om Hunderot
Lennox-Gastaut syndrom

**Lennox-Gastaut syndrom** er en alvorlig form for epilepsi. Anfall begynner vanligvis før 4-årsalderen. Anfalls typer varierer med toniske anfall (stivne i kroppen, oppovergående avdrift med øynene, utvidelse av pupillene, og endret pustemønster), atoniske anfall (korte tap av muskeltonus og bevissthet, forårsaker plutselige fall), atypisk fravær (stirrende), og myoklone anfall (plutselige rykk i muskler). 

Det kan være perioder med hyppige anfall blandet med korte, relativt anfallsfrie perioder. De fleste barn med Lennox-Gastaut syndrom opplever noen grad av nedsatt intellektuell funksjon eller informasjonsbehandling, sammen med utviklingsmessige forsinkelser, og atferdsforstyrrelser. Lennox-Gastaut syndromet kan være forårsaket av misdannelser i hjernen, perinatal kvelning, alvorlig hodeskade, infeksjon i det sentrale nervesystemet og arvete degenerative eller metabolske forhold. I 30-35 prosent av tilfellene, kan ingen grunn bli funnet.

## Behandling
Behandling for Lennox-Gastaut syndrom inkluderer anti-epileptiske medisiner som valproat, lamotrigin, felbamat, eller topiramat. Det er vanligvis ikke en enkelt antiepileptiske medisiner som skal kontrollere anfall. Barn som blir bedre i utgangspunktet kan senere vise toleranse for et stoff og få anfall som ikke kan kontrolleres.

## Prognose
Prognosen for personer med Lennox-Gastaut syndrom varierer. Det finnes ingen kur for sykdommen. Komplett helbredelse, herunder frihet fra anfall og normal utvikling, forekommer omtrent aldri.

## Forskning
Det gjennomføres et bredt program av grunnforskning og klinisk forskning på epilepsi inkludert Lennox-Gastaut syndrom. Disse studiene er rettet mot å finne årsakene til disse lidelsene, forbedre diagnose, og utvikle nye medisiner og annen behandling.
Carme (måne)

**Carme** () er en irregulær retrograd måne som går i bane rundt Jupiter. Månen ble oppdaget av Seth Barnes Nicholson fra Mount Wilson Observatory i California i juli 1938. Den ble oppdaget etter den mytologiske Carme, mor av Zevs av Britomartis, en kretisk gudinne.

Carme fikk ikke sitt nåværende navn før i 1975; før det var den bare kjent som ****. Den ble enkelte ganger kalt «Pan» mellom 1955 og 1975 (Pan er nå en av Saturns måner).

Carme har gitt sitt navn til Carmegruppen som består av irregulære retrograde måneri bane rundt Jupiter i avstander mellom 23 og 24&nbsp;Gm og med en inklinasjon på ca. 165°.

## Noter og referanser
;Noter


;Referanser
Tokampen

**Tokampen** (også skrevet *Thokampen*) er en fjelltopp i Gudbrandsdalen ved byen Otta i Sel kommune i Innlandet. Den har en høyde på 867 meter over havet. Marcello Haugen bygde en hytte på toppen som han kalte Sameti.

## Referanser
The Mangler

**«The Mangler»** er en novelle av Stephen King, som først ble utgitt i desember 1972 i *[[Cavalier]]*, og senere i Kings egne samling, *[[Night Shift]]* i 1978.

## Setting

«The Mangler» er satt til en amerikansk by, og størsteparten av handlingen finner sted i en industriell vaskehandel. Stephen King har sagt at, blant alle jobbene han tok for å kunne betale for familien før han ble kjent, var en av dem i en industriell vaskehandel.

## Handling
En politidetektiv som undersøker flere morbide dødsfall, alle på grunn av industrielle vaskemaskiner, finner ut, gjennom flere uheldige tilfeller, at maskinen har blitt besatt av en demon. Historien avsluttes etter at detektiven og hans venn undervurderer demonens krefter. Når de prøver å utrydde demonen, ender de opp med å frigjøre demonen fra maskinen, for så å la demonen vandre gatene på jakt etter friske ofre.

## Film- TV- eller teaterversjoner
Historien ble brukt i filmen The Mangler av Tobe Hooper i 1995, selv om filmen også omfatter mye som ikke var i novellen. Filmen, med Robert Englund (*[[Freddu Krueger]]*) fikk to oppfølgere, The Mangler 2 og The Mangler Reborn.

## Referanser


## Eksterne lenker
* The Mangler på International Movie Database
* The Mangler 2 på International Movie Database
* The Mangler Reborn på International Movie Database
Det sino-vietnamesiske sjøslaget 1994

**Trefningen i Spratlyøyene** var et sjøslag mellom Kina og Vietnam i 1994 innenfor Vietnams internasjonalt anerkjente territoriale vann. Kina hevder at området er en del av den kinesiske Wan' Bei-21 (WAB-21)-blokken. Den korte trefningen resulterte i at Kina trakk seg tilbake fra det omstridte området.
Seth Barnes Nicholson

**Seth Barnes Nicholson** (født 12. november 1891, død 2. juli 1963) var en amerikansk astronom født i Springfield, Illinois. Han utdannet seg ved Drake University hvor han ble interessert i astronomi.

Nicholson oppholdt seg ved Mount Wilson Observatory mesteparten av sin karriere, hvor han hovedsakelig jobbet med solaktivitet. I flere tiår produserte han årlige rapporter om solflekkaktivitet. Han gjorde også flere ekspedisjoner for å måle klarheten og temperaturen fra solens korona under solformørkelser.

## Priser og utmerkelser
* Bruce-medaljen (1963)
* Asteroiden 1831 Nicholson, krateret Nicholson på månen, krateret  Nicholson på Mars og Nicholson Regio på Ganymede har fått sitt navn etter ham.

## Referanser
Stavekontroll

**Stavekontroll**, av og til også kalt **retteprogram**, er et dataprogram for å kontrollere om ordene i et dokument er skrevet riktig. Stavekontroll kan være laget som et separat program, eller som en integrert funksjon i andre programmer, som for eksempel en tekstbehandler eller en teksteditor.

Den tradisjonelt vanligste typen stavekontroller sammenligner hver ordform i input med sitt eget leksikon. Hvis ordformen ikke finnes i leksikonet, og ikke kan genereres fra leksikonet med hjelp av en mengde med genereringregler, er det behandlet som feilskrevet, og programmet setter i gang en algoritme for å finne ut hvilken ordform brukeren kan ha tenkt å skrive. Et eksempel på en slik algoritme er å liste opp ordformer fra retteprogrammet som har en kort Levenshtein-avstand fra ordformen som brukeren skrev inn.

Stavekontroller har gjerne to arbeidsmoduser, de kan vurdere ord etter hvert som de blir skrevet (og f.eks. markere dem med rød strek under), eller brukeren kan gjennomgå hele teksten på en gang. En spesiell undertype av retteprogram har en algoritme som alltid kommer med bare ett forslag, og har som et alternativ at de alltid retter, uten å spørre først. Slike program blir gjerne brukt i produksjon av store mengder tekst under høyt tidspress, som i aviser.

## Referanser


## Eksterne lenker

* spell-norwegian, ispell/hunspell-basert stavekontroll for nynorsk og bokmål
* divvun.no, samisk ordretting
Liste over ordførere i Verdal

**Liste over ordførere i Verdal**. Verdal kommune ble opprettet som et formannskapsdistrikt den 1. januar 1838.

## Fotnoter

## Referanser
Qibya-massakren

**Qibya-massakren** var en massakre utført av israelske styrker i den palestinske landsbyen Qibya på Vestbredden i 1953. Massakren ble gjennomført av den israelske kommandostyrken Enhet 101, som var ledet av den 25-årige majoren Ariel Sharon. Aksjonen var godkjent av statsminister David Ben-Gurion. Om natten den 15. oktober angrep den nyopprettede israelske Kommandoenhet 101 grenselandsbyen. Da enheten kom fram, sprengte de hus for hus. I alt ble 69 av landsbybeboerne drept, tre fjerdedeler av dem kvinner og barn. 45 hus, en skole og en moske ble ødelagt i angrepet. 

Det ble fra israelsk hold hevdet at soldatene gjorde for dårlig forarbeide når det gjaldt å evakuere beboerne. Dette står imidlertid i kontrast til ordren til Sharon som var "maximal killing and damage to property". Andre rapporter som omhandler planleggingen av angrepet snakker om å rydde husene for folk ved hjelp av granater og skyting. I en rapport, skrevet etter en åstedsgranskning under FN, ble det konkludert med at innbyggerne ble tvunget til å bli værende i husene sine grunnet israelsk ildgivning mot dem.

Israel møtte internasjonal fordømmelse etter massakren, blant annet fra FNs sikkerhetsråd og USA. USA stanset i tillegg all økonomisk bistand til Israel for en kortere periode. 

## Bakgrunn
Det er antatt at massakren var en hevnaksjon etter at palestinske militante noen dager tidligere hadde kastet en granat inn vinduet på et hus og tok livet av jødisk kvinne og hennes to barn i den israelske byen Yahud. Det ble imidlertid aldri funnet noen beviser som tydet på at drapsmennene kom fra Qibya. Det ble konkludert at jordanske terrorister stod bak angrepet, og kommandoenhet 101 fikk i oppdrag å hevne angrepet. Det er videre antatt at det var en del av de såkalte «Gjengjeldelsesoperasjonene», som hadde som mål å la de arabiske landene «betale en høy pris» for aksjoner gjennomført fra deres territorium.

Ifølge tidligere Time korrespondent i Jerusalem, Donald Neff, ble det israelske angrepet iverksatt som en maktdemonstrasjon overfor araberne.

Angrepet ble tildelt kodenavnet «Operation Shoshana» av det israelske forsvaret.

## Se også
*Liste over kriger Israel har deltatt i

## Referanser


## Litteratur
*

## Eksterne lenker
*